Diari Oficial de la Generalitat Valenciana


Sumari del DOGV 5629, del 30-10-2007 (2007/13351)

RESOLUCIÓ de 2 d'octubre de 2007, de la secretària autonòmica de Justícia, de la Conselleria de Justícia i Administracions Públiques, per la qual es resol inscriure, al Registre de Fundacions de la Comunitat Valenciana, la baixa de l'entitat Asilo de Corrección Paternal y Escuela Reforma.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5629

Data del DOGV
:   30-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13204


Data del document
:   02-10-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents
    * cessament d'activitat

RESOLUCIÓ de 2 d'octubre de 2007, de la secretària autonòmica de Justícia, de la Conselleria de Justícia i Administracions Públiques, per la qual es resol inscriure, al Registre de Fundacions de la Comunitat Valenciana, la baixa de l'entitat Asilo de Corrección Paternal y Escuela Reforma. [2007/13330]  
Vist l'expedient de baixa d'inscripció registral de l'entitat Asilo de Corrección Paternal y Escuela Reforma, resulten els següents  
Fets  
Primer. L'entitat Asilo de Corrección Paternal y Escuela Reforma va ser classificada com a Associació pel Ministeri de la Governació, en data 30 de juny de 1921.  
Segon. En l'orde de classificació de l'esmentada entitat, així com en els seus Estatuts es fan repetides al·lusions a la seua naturalesa associativa, i es destaca, especialment, la seua estructura organitzativa pròpia de les associacions (Junta General, Junta Directiva).  
Fonaments de dret  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que corresponen al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 8 de setembre de 2003, de la conselleria de Justícia i Administracions Públiques, sobre delegació de l'exercici de competències a la Secretaria Autonòmica de Justícia i Interior (DOGV de 16 de setembre de 2003, núm. 4588).  
Quart. Declarada l'entitat Asilo de Corrección Paternal y Escuela Reforma, per la mateixa Orde de Classificació a la Institució, com aquella de les compreses en l'article tercer de la Instrucció de beneficència, de 27 d'abril de 1875. En el dit article s'establia que el Protectorat no tenia una altra missió, respecte de les associacions, que vetlar per la higiene i la moral pública, per la qual cosa resulta procedent donar de baixa, al Registre de Fundacions de la Comunitat Valenciana, a l'Asilo de Corrección Paternal y Escuela Reforma.  
Vistos els preceptes legals esmentats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de l'entitat Asilo de Corrección Paternal y Escuela Reforma.  
Notifiqueu la present Resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, reguladora de la Jurisdicció Contenciosa Administrativa. Sense perjudici de poder interposar, si fa al cas, recurs de reposició potestatiu, en el termini d'un mes davant del conseller de Justícia i Administracions Públiques, o qualsevol altre recurs que s'estime procedent.   
València, 2 d'octubre de 2007.- La secretària autonòmica de Justícia: Patricia Montagud Alario.